ຊາວຟີລິບປິນ ໃຫ້ການຕ້ອນຮັບ ຢ່າງອົບອຸ່ນ ແກ່ພະ​ສັນ​ຕະປາ​ປາ Francis 
ຝູງຊົນເປັນຈຳນວນຫຼວງຫຼາຍ ​ໄດ້​ໄປລໍຖ້າພະ​ສັນ​ຕະປາ​ປາ ຜູ້​ຊຶ່ງ​ໄດ້​ຖືກ​ຕ້ອນຮັບ​ ໂດຍປະທານາທິບໍດີ​ຟິລິບ​ປີນ ທ່ານ BenigniAquino ​ໃນ​ຂະນະ​ທີ່ພະ​ອົງ ສະ​ເດັດ​ອອກ​ຈາກ​ເຮືອບິນ.
ພະສັນຕະປາປາ Francis ກຳລັງປະທັບຢູ່ໃນຟິລິບປີນ ໃນການ ຢ້ຽມຢາມເປັນເວລາ 5 ມື້ ໃນປະເທດ ທີ່ມີຊາວກາໂທລິກປະມານ 80 ລ້ານຄົນ ທີ່ຕັ້ງໜ້າຕັ້ງຕາລໍຄອຍການສະເດັດປະພາດຂອງ ພະອົງ ຝູງຊົນເປັນຈຳນວນຫຼວງຫຼາຍໄດ້ໄປລໍຖ້າພະສັນຕະປາປາ ຜູ້ຊຶ່ງ ໄດ້ຖືກຕ້ອນຮັບໂດຍປະທານາທິບໍດີຟິລິບປີນ ທ່ານ Benigni Aquino ໃນຂະນະທີ່ພະອົງສະເດັດອອກຈາກເຮືອບິນ ຈຸດພິເສດຂອງການຢ້ຽມຢາມຄັ້ງນີ້ ກໍຈະແມ່ນການຈັດພິທີຖວາຍ ມະຫາບູຊາກາງແຈ້ງ ໃນວັນອາທິດທີ່ຈະມາເຖິງນີ້ ໃນນະຄອນ ຫຼວງມະນີລາ ບ່ອນທີ່ຄາດວ່າ ຈະມີຜູ້ຄົນເຂົ້າຮ່ວມເຖິງ 6 ລ້ານຄົນ ພະອົງຍັງຈະສະເດັດຢ້ຽມຢາມ ເມືອງTacloban ເພື່ອພົບປະກັບພວກທີ່ລອດຊີວິດມາໄດ້ຈາກໄພພິບັດລົມໄຕ້ຝຸ່ນ ໃນເດືອນພະຈິກປີ 2013 ນັ້ນ ການສະເດັດໄປຢ້ຽມຢາມຟິລິບປີນຂອງພະສັນຕະປາປາຄັ້ງນີ້ ແມ່ນເປັນຄັ້ງທຳອິດນັບຕັ້ງແຕ່ ພະສັນຕະປາປາ John Paul II ໄດ້ສະເດັດໄປໃນປີ 1995 ພຸ້ນ ພະສັນຕະປາປາ Francis ໄດ້ສະເດັດເດີນທາງໄປຟິລິບປີນ ຈາກສຣີລັງກາ ບ່ອນພະອົງ ຊົງຮຽກຮ້ອງໃຫ້ມີຄວາມສາມັກຄີ ໃນປະເທດທີ່ເກີດການແບ່ງແຍກກັນ ແລະໄດ້ທຳພະທີປະກາດ ແຕ່ງຕັ້ງນັກບຸນອົງທຳອິດຂອງສຣີລັງກາ ນຳດ້ວຍ ໃນວັນພຸດ ວານນີ້ ພະສັນຕະປາປາ ຊົງຮຽກຮ້ອງໃຫ້ມີຄວາມສາມັກຄີ ແລະໃຫ້ອະໂຫສິກັນ ແລະກັນ ໃນການເທດສະໜາ ຢູ່ທີ່ພາກເໜືອຂອງສຣີລັງກາ ທີ່ໄດ້ປະສົບກັບເສິກສົງຄາມນັ້ນ ໄດ້ມີຜູ້ຄົນຈຳນວນຫຼາຍສິບພັນຄົນຈາກທົ່ວສາລະທິດຂອງປະເທດທີ່ ແບ່ງແຍກກັນທາງສາສະໜາແລະເຊື້ອຊາດເຜົ່າພັນ ໄດ້ໄປເຕົ້າໂຮມກັນ ທີ່ວັດແມ່ພະແຫ່ງ Madhu ເພື່ອຮັບຟັງຄຳເທດສະໜາຂອງພະອົງ ພວກ ກະບົດໄດ້ທຳການຕໍ່ສູ້ ແຕ່ບໍ່ສຳເລັດຜົນ ໃນສົງຄາມກາງເມືອງ ເປັນເວລາ 25 ປີ ເພື່ອຢາກໃຫ້ ເຂດພາກເໜືອຂອງປະເທດ ທີ່ຄອບງຳໂດຍພວກ Tami ນັ້ນ ເປັນເອກກະລາດ